 ذكرات تقارير إخبارية، أن البوليس ف مدينة تورينو شدو، مؤخرا، مغربي، كيبلغ من العمر 25 عام، بعد ما حاول يبوس صحة طفلة عندها 4 سنين من فمها في ساحة كاستيلو، كما سبق ليه مارس نفس الفعلة مع طفلة عندها 3 سنين ف مدينة بولونيا، حسب ما علن عليه مفوض أمني. الحراگ المغربي خرجها خلعة وسط المواطنين الايطاليين ف 26 دجنبر الفايت بعد ما خرج للشارع عريان وجبد جنوية وف 9 يناير الحالي تشد بسبب الفعلة اللي حاول يدير للطفلة الصغيرة. وسبق ليه حاول ينتحر قبل فترة بعد استدعاءه من طرف الشرطة القضائية في مركز شرطة سان باولو، لكن الوعكة الصحية اللي جات ليه خلات الامر يتأجل ودابا مع الجريمة الجديدة باينة جاب الربحة. 
الطاليان : البوليس طارو على حراگ مغربي بغا يبوس صحة طفلة عندها 4 سنين من فمها